ԱՐՁԱՆԱԳՐՈՒԹՅՈՒՆ /2-րդ/

Վարդենիսի համայնքապետարանի կողմից՝ <<Աշխարհագրական անվանումների մասին>> ՀՀ օրենքի 1-ին հոդվածի 5-րդ կետի համաձայն հայտարարված հանրային քննարկում:

2022 թվականի սեպտեմբերի 9-ին ՀՀ Գեղարքունիքի մարզի Վարդենիսի համայնքապետարանի նիստերի դահլիճում տեղի ունեցավ հանրային քննարկում՝ Վարդենիս քաղաքի Երևանյան փողոց, 1 նրբանցք հասցեն զոհված զինծառայող Ռազմիկ Մկրտչյանի անվամբ անվանակոչելու համար:

Փողոցը անվանակոչելու նախագիծը շրջանառության մեջ է դրվել զոհված զինծառայողի ծնողների դիմումի համաձայն:

Հանրային քննարկմանը մասնակցեցին զոհված զնծառայողի ընտանիքի անդամները, փողոցի մյուս բնակիչները, Վարդենիսի համայնքապետարանից ՝ համայնքի ղեկավարի խորհրդական Խաժակն Մկրտչյանը, համայնքի ղեկավարի մամուլի քարտուղար Էդգար Պետրոսյանը, համայնքապետարանի աշխատակազմի քաղաքաշինության, հողօգտագործման և հողաշինության բաժնի պետ Աբգար Աբգարյանը, գնումների, զարգացման ծրագրերի, տուրիզմի, առևտրի, սպասարկման և գովազդի բաժնի պետ Արտյոմ Մկրտչյանը:

Ելույթ ունեցան

ՀՀ Գեղարքունիքի մարզի Վարդենիս համայնքի ղեկավարի խորհրդական Խ. Մկրտչյանը նշեց, որ Վարդենիսի համայնքապետարանը նախատեսել է Վարդենիս քաղաքի Երևանյան փողոց, 1 նրբանցք հասցեն անվանակոչել Արցախյան 44-օրյա պատերազմում զոհված զինծառայող Ռազմիկ Մկրտչյանի անվամբ՝ հիմք ընդունելով զինծառայողների գրավոր դիմումը:

Վարդենիսի համայնքապետարանի աշխատակազմի քաղաքաշինության, հողօգտագործման և հողաշինության բաժնի պետ Ա. Աբգարյանը նշեց, որ հանրային քննարկումը անցկացվում է, հիմք ընդունելով <<Աշխարհագրական անվանումների մասին>> ՀՀ օրենքի 1-ին հոդվածի 5-րդ կետը, համաձայն որի, համայնքի որևէ փողոց զոհված զինծառայողի անվամբ անվանակոչման գործընթացը, եթե վերջինիս զոհվելուց չի անցել 5 տարի, հնարավոր է իրականացնել տվյալ փողոցի բնակիչների շրջանում հանրային քննարկման արդյունքում համաձայնութուն ստանալով, ապա համայնքի ավագանու հաստատմամբ:

Ելույթ ունեցան համայնքի բնակիչները, ովքեր ողջունեցին նախաձեռնությունը, նշելով, որ Ռազմիկ Մկրտչյանը ծնվել և մեծացել է այդ փողոցում, կյանքը նվիրել է հայրենիքին և իրենց համար մեծ պատիվ է ապրել փողոցում, որը կոչվում է իրենց համաքաղաքացու և հայրենիքի զավակի անունով: Բնակիչները հանդես եկան նաև փողոցում ցայտաղբյուր կառուցելու առաջարկով:

Ամփոփելով հանրային քննարկման արդյունքները, մասնակիցները որոշեցին համաձայնություն տալ Վարդենիս քաղաքի Երևանյան փողոց, 1 նրբանց հասցեն Ռազմիկ Մկրտչյանի անվամբ անվանակոչելու նախագծին, իսկ համայնքապետարանի համապատասխան աշխատակիցները նշեցին, որ ինչպես փողոցի անվանակոչման, այնպես էլ ցայտաղբյուրի կառուցման համար կնախապատրաստեն օրենքով սահմանված բոլոր փաստաթղթերը և կներկայացնեն համայնքի ավագանու առաջիկա նիստին:

Կից ներկայացվում է՝

Հանրային քննարկման մասնակիցների ցանկը՝ 2 թերթ

Զոհված զինծառայողի ծնողների դիմումը՝ 1 թերթ

Համապատասխան օրենքի հոդվածը՝ 1 թերթ